ชี้ นกกระดาษ แยกผู้ไม่หวังดีได้
ประชาไท - 7 ธ.ค.47 การโปรยนกครั้งนี้ทำให้เห็นชัดเจนว่าใครอยู่ข้างรัฐบาล หรือใครไม่อยู่ข้างรัฐบาล โดยจะเห็นได้จากการแสดงออกว่าเห็นด้วยหรือไม่เห็นด้วย เช่น มีครูคนหนึ่งออกมากล่าวหน้าเสาธงด้วยการปลุกระดมว่า การโปรยนกเป็นการกดขี่ข่มเหง ซึ่งถือว่าเป็นการแสดงตัวชัดเจน และพฤติกรรมเหล่านี้ถือเป็นผลพลอยได้ในการโปรยนกครั้งนี้นายกจักรภพ เพ็ญแข โฆษกรัฐบาล กล่าว นายจักรภพกล่าวว่า นายกรัฐมนตรีกล่าวถึงผลของการโปรยนกในที่ประชุมว่าทำให้พี่น้องในจังหวัดอื่นใส่ใจต่อปัญหามากขึ้น และมีประโยชน์ต่อการข่าว เพราะทำให้รู้ว่าใครบ้างที่มีเจตนาไม่บริสุทธิ์ ส่วนการเก็บนกเพื่อแลกของรางวัลนั้น โฆษกฯ กล่าวว่า ไม่ใช่นโยบายของรัฐบาล แต่เป็นกิจกรรมของภาคเอกชนและภาครัฐในพื้นที่ที่จัดขึ้นเอง โดยเฉพาะการแลกนมสดที่บมจ.แกรมมี่ บ.ซีพี บ.บ้านปู บ.ไทยเยอรมันโปรดักส์ และบ.คิงพาวเวอร์ ร่วมกันขอซื้อนกมจากองค์การส่งเสริมโคนมแห่งประเทศ (อสค.) นายจักรภพยังกล่าวด้วยว่า กรณีที่นายกฯ จะเชิญผู้ที่เก็บนกที่มีลายเซ็นนายกฯ ร่วมรับประทานอาหารกลางวันที่ทำเนียบรัฐบาล รวมทั้งที่เคยระบุจะมอบทุนการศึกษาหรือจัดหางานให้คนที่เก็บนกได้นั้น ยังไม่มีอะไรที่ถือเป็นเงื่อนไข เพราะรัฐบาลระวังมากว่าเจตนาที่เริ่มต้นอย่างจริงใจ โครงการนี้ไม่ใช่โครงการนกกระดาษเพื่อทุน และก่อนหน้านี้เป็นเพียงการระดมความคิดเห็นในที่ประชุมเท่านั้น 
ประชาไท - 7 ธ.ค.47 การโปรยนกครั้งนี้ทำให้เห็นชัดเจนว่าใครอยู่ข้างรัฐบาล หรือใครไม่อยู่ข้างรัฐบาล โดยจะเห็นได้จากการแสดงออกว่าเห็นด้วยหรือไม่เห็นด้วย เช่น